Vaistinė plautė

Vaistinė plautė (Pulmonaria officinalis) – agurklinių (Boraginaceae) šeimos daugiametis augalas.

Augalo aukštis 25-30 cm. Stiebas stačias, apaugęs plaukeliais; lapai pražanginiai, lygiais kraštais; žiedai susitelkę stiebų viršūnėse, rožiniai, mėlyni, violetiniai. Šakniastiebis storas su pridėtinėmis šaknimis. Žydi balandžio-gegužės mėnesį. Vaisius – 4 riešutėliai.

Auga lapuočių ir mišriuose miškuose.

Vaistinė žaliava – augalo antžeminė dalis, pjaunama prieš žiedams skleidžiantis. Vartojama kaip vidurius kietinanti priemonė; tinka užkimimui, kosuliui gydyti. Ja plaunamos pūliuojančios žaizdos; kompresai dedami ant šunvočių. Plautės užpilo voniose maudydavo skrofulioze sergančius vaikus, gydydavo hemorojų.

Agurkliniai
Vaistiniai augalai